**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Dvanaeste posebne sjednice Narodne skupštine Republike Srpske**

**održane 28. marta 2020. godine**

Dvanaesta posebna sjednica Narodne skupštine Republike Srpske održana je 28. marta 2020. godine, u Banskom dvoru u Banjoj Luci.

Predsjednik Narodne skupštine Republike Srpske Nedeljko Čubrilović (u daljnjem tekstu: predsjednik) otvorio je Dvanaestu posebnu sjednicu i konstatovao da postoji kvorum za rad, te da su odsutni sljedeći narodni poslanici: Milan Radović, Sonja Karadžić Jovičević, Dragan Galić, Risto Marić, Danijel Jošić, Krsto Jandrić, Perica Bundalo, Milan Švraka, Milenko Vićanović, Dane Malešević, Miladin Stanić, Darko Mitrić, Ivanka Marković, Davor Šešić, Branko Butulija, Darko Babalj, Nebojša Vukanović, Željko Babić, Ljubiša Krunić, Gordana Vidović i Senad Bratić.

Predsjednik je obavijestio prisutne da će se raditi dok se ne iscrpi dnevni red Dvanaeste posebne sjednice Narodne skupštine Republike Srpske, a da će ***dan za glasanje***biti po okončanju rasprave o tački dnevnog reda.

Prije usvajanja dnevnog reda, predsjednik je obavijestio da će se u skladu sa članom 146. Poslovnika Narodne skupštine Republike Srpske, na ovoj sjednici izjašnjavati dizanjem ruku.

Predsjednik je predložio, na osnovu člana 271. Poslovnika, da sjednica Narodne skupštine, zbog epidemiološke situacije, bude zatvorena za javnost, te se pristupilo glasanju o ovom prijedlogu.

Narodna skupština je usvojila odluku da Dvanaesta posebna sjednica bude zatvorena za javnost, sa ***52 glasa ''za'', sedam ''protiv'' i dva ''uzdržana''.***

Sjednica je zakazana na zahtjev Vlade Republike Srpske u skladu sa članom 171. Poslovnika Narodne skupštine Republike Srpske.

Potom se prešlo na izjašnjavanje o predloženom dnevnom redu Dvanaeste posebne sjednice Narodne skupštine Republike Srpske.

Narodna skupština Republike Srpske je usvojila

**DNEVNI RED**

1. **Prijedlog odluke o proglašenju vanrednog stanja za teritoriju Republike Srpske**

sa ***53 glasa ''za'', nijednim ''protiv'' i devet ''uzdržanih''.***

Nakon toga se prešlo na razmatranje tačke dnevnog reda.

**Ad – 1:**  **Prijedlog odluke o proglašenju vanrednog stanja za teritoriju Republike Srpske**

U ime predlagača, uvodno izlaganje podnio je predsjednik Vlade Republike Srpske Radovan Višković.

U raspravi su učestvovali: Milorad Dodik, član Predsjedništva Bosne i Hercegovine iz Republike Srpske, Željka Cvijanović, predsjednik Republike Srpske, te narodni poslanici: Igor Žunić, Zoran Vidić, Jelena Trivić, Darko Banjac, Spomenka Stevanović, Maksim Skoko, Dragan Čavić, Milan Petković, Dalibor Stević, Edin Ramić, Igor Crnadak, Draško Stanivuković, Milan Tubin i Tomica Stojanović.

Zaključena je rasprava po ovoj tački dnevnog reda i završnu riječ je podnio predsjednik Vlade Radovan Višković.

Nakon završetka rasprave po tački dnevnog reda Dvanaeste posebne sjednice prešlo se u *dan za glasanje.*

U***danu za glasanje***,**28. marta 2020. godine***,* odsutni su bili sljedeći narodni poslanici: Milan Radović, Sonja Karadžić Jovičević, Dragan Galić, Risto Marić, Danijel Jošić, Krsto Jandrić, Perica Bundalo, Milan Švraka, Milenko Vićanović, Dane Malešević, Miladin Stanić, Darko Mitrić, Ivanka Marković, Davor Šešić, Branko Butulija, Darko Babalj, Nebojša Vukanović, Željko Babić, Ljubiša Krunić, Gordana Vidović, Senad Bratić i Dragan Čavić.

**Ad – 1:**  **Prijedlog odluke o proglašenju vanrednog stanja za teritoriju Republike Srpske**

Narodna skupština Republike Srpske je usvojila

**O D L U K U**

**o prijevremenom stupanju na snagu Odluke o proglašenju vanrednog stanja za teritoriju Republike Srpske**

**I**

U postupku donošenja Odluke o proglašenju vanrednog stanja za teritoriju Republike Srpske utvrđeno je da postoje naročito opravdani razlozi da navedena odluka stupi na snagu narednog dana od dana objavljivanja.

**II**

Ova odluka stupa na snagu narednog dana od dana objavljivanja u „Službenom glasniku Republike Srpske“

sa ***51 glasom ''za'', nijednim ''protiv'' i devet ''uzdržanih''***.

Zatim je Narodna skupština Republike Srpske usvojila

**O D L U K U**

**o proglašenju vanrednog stanja**

**za teritoriju Republike Srpske**

**I**

Proglašava se vanredno stanje za teritoriju Republike Srpske, zbog epidemiološke situacije u Republici Srpske usljed korona virusa *2019-nCoV*.

**II**

Ova odluka stupa na snagu narednog dana od dana objavljivanja u „Službenom glasniku Republike Srpske''

sa ***51 glasom ''za'', nijednim ''protiv'' i devet ''uzdržanih''***.

Potom se Narodna skupština izjasnila o predloženim zaključcima Poslaničke grupe Zajedno za BiH.

Narodna skupština Republike Srpske nije usvojila predložene

**Zaključke**

1. Sve mjere, zakoni i drugi propisi koje nadležni organi i tijela Republike Srpske budu donosili tokom trajanja vanrednog stanja biće isključivo usmjereni na suzbijanje epidemije korona virusa 2*019-nCoV* i usklađeni sa domaćim i međunarodnim standardima iz oblasti ljudskih prava;
2. Proglašeno vanredno stanje za teritoriju Republike Srpske neće biti smetnja slobodnom prelasku međuentitetske linije razgraničenja, te u tom smislu neće biti nikakvih kontrolnih tačaka koje bi na bilo koji način sprečavale prelazak ove linije;
3. Proglašeno vanredno stanje za teritoriju Republike Srpske neće biti prepreka za dostavljanje humanitarne pomoći (pomoć u sanitetskom materijalu, zaštitnim sredstvima, hrani, higijenskim potrepštinama, sadnom i drugom materijalu namijenjenom za sjetvu) povratnicima u entitet Republika Srpska od strane nadležnioh državnih ili entitetskih vlasti, kao i domaćih i međunarodnih humanitarnih organizacija;
4. Proglašenje vanrednog stanja za teritoriju Republike Srpske, a zbog specifičnosti povratničke populacije (ishrana, prakticiranje vjerskih obreda i sl.), neće biti prepreka za otvaranje izolatorija u većim povratničkim sredinama, ukoliko se za istima ukaže potreba;

jer su ***dva poslanika glasala „za“, tri „protiv“, a 55 je bilo „uzdržanih“.***

Predsjednik je zaključio Dvanaestu posebnu sjednicu Narodne skupštine Republike Srpske.

Sastavni dio ovog zapisnika je prepis tonskog zapisa Dvanaeste posebne sjednice Narodne skupštine Republike Srpske od 47 stranica.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***